runetrust/blame-folketinget-dk huggingface dataset:
Søren Søndergaard (EL), 2001-05-31:
Efter de dér 11-12 timers debat og 11-12 timers tænkepause er man nået frem til den konklusion, som vi sådan set havde, da vi kom, at det er nødvendigt at gøre noget ved sagsbehandlingstiderne, og at det er nødvendigt at gøre noget ved indkvarteringsforholdene.
Pernille Sams (KF), 1998-02-18:
, det tyder ikke meget på nogen koordination mellem hverken tanker, udtalelser eller handlinger fra erhvervsministeren. Det lykkes at have alle standpunkter på en gang og fremsætte lovforslag, som man samtidig tager udtrykkelig afstand fra i de fagmedier, hvor man ved, hvad det drejer sig om, og kan gennemskue konsekvensen af forslaget.
Anders Samuelsen (LA), 2017-10-26:
Taskforcen vil bl.a. beskæftige sig med telekommunikationsinfrastruktur, herunder satellitter, hvilket også er blevet berørt af ordførerne – et vigtigt indsatsområde for Arktisk Råd og et indsatsområde, der ligger i tråd med regeringens prioriteter i den nationale rumstrategi og den politiske aftale om Forsvarsministeriets styrkede tilstedeværelse i Arktis.
Troels Christensen (V), 2006-01-17:
Der er et godt eksempel fra Teknisk Skole i Århus, hvor indvandrerfamilier havde den opfattelse, at det at gå i skolepraktik var meget finere end at være i almindelig virksomhedspraktik, og den vildfarelse og den uvidenhed, som i det hele taget findes, skulle lovforslaget gerne afhjælpe.
Poul Erik Dyrlund (S), 1998-01-15:
Og et vederlag er netop kendetegnet ved, at det ikke må afspejle sig i den arbejdsindsats, der ydes, og det vil sige - som også indenrigsministeren var inde på - at fremtiden for brandmændene vil blive sådan, at de for en meget forskellig indsats i dagligdagen skal have det samme vederlag, for vederlag er jo ens for alle.
Lotte Bundsgaard (S), 2007-03-02:
Der er ingen tvivl om, at det bedste forsvar nogle gange er et angreb, og man kan godt høre på hr. Jesper Langballe, at han ikke har det så godt i dag, for gentagne gange har vi jo hørt Dansk Folkeparti sige, at asylansøgerne i hvert fald ikke skulle have mere plads, det var i hvert fald asylansøgernes egen skyld, at deres børn ikke havde det så godt; de kunne bare tage sig sammen, kunne de.
Jakob Axel Nielsen (KF), 2008-11-26:
Som følge af en konkret sag fra 2004, hvor et lægemiddel blev trukket tilbage fra markedet på grund af alvorlige hjerte-kar-bivirkninger, har der været rettet meget stor opmærksomhed på de såkaldte NSAID-lægemidler, dvs. smertestillende lægemidler, der indeholder betændelsesdæmpende stoffer.
Pia Gjellerup (S), 1999-03-02:
Det er et spørgsmål, der er særdeles velegnet at få diskuteret i den almindelige debat, så der bliver en almindelig opbakning til bestyrelsesmedlemmer, der tager deres ansvar alvorligt, og som også bliver der, når der skal laves et vanskeligt stykke arbejde, og som også bliver der til at give også offentligheden de svar, der kan gives på vanskelige og kritiske spørgsmål.
Gitte Lillelund Bech (V), 2006-12-07:
Derfor synes jeg bare, at hr. Jan Petersen skylder de danske vælgere at give besked om, hvorvidt Socialdemokraterne støtter SF i, at skattestoppet »er noget af det mest ulighedsskabende« i dette samfund, og at det skal væk »jo før, jo bedre.«
Peter Skaarup (DF), 2013-11-06:
Det, der er brug for, er en løsning her og nu, der virker til gavn for de naboer, der virkelig er utrygge og får kastet sten ind gennem ruderne, og som er utrygge ved at have deres børn ude på villavejene i nattetimerne og også på andre tidspunkter.
Karsten Hønge (SF), 2010-10-26:
Så når vi fra SF's side ser på det her forslag, siger vi, at vi støtter forslaget, fordi der så tydeligvis er brug for, at vi hjælper arbejdsgiverne til at vise indbyrdes solidaritet, ved at alle arbejdsgivere betaler til en ordning, og hvor vi så hjælper de virksomheder, der ønsker at tage unge i lære.
Morten Bødskov (S), 2013-11-28:
Så derfor giver det mening, både selvfølgelig når der er folk på arbejde, men også når der ikke er folk på arbejde, om man vil, for der kan, som hr. Jonas Dahl også var inde på, være tale om, at der er indsnævringer af kørebanerne; der er skarpere kurver; eller så er der, som vi eksempelvis også oplever, opsætning af trafikværn på strækningen.
Karsten Lauritzen (V), 2012-05-03:
Venstre har ikke nogen planer om at lave et tillæg til finansloven om at sætte x antal millioner af til at bygge et fængsel i Rumænien, men inden for den ramme, der er for kriminalforsorgen, og i den forhandling, der skal være til efteråret om kriminalforsorgens økonomi, kan vi sagtens forestille os at man mod en mindreomkostning, ved at rumænere eller bulgarere f.eks. afsoner i hjemlandet, laver en bilateral aftale.
Lotte Bundsgaard (S), 2004-01-27:
Jeg vil gerne sige tak for en god debat, der jo har vist, at der er mange partier her i Folketinget, der faktisk mener noget med det, når vi siger, at vores børn skal have en ordentlig pasning, når vi siger, at selv om vi går på arbejde, så skal vores børn have et godt liv, så skal vores børn udvikle sig, mens vi er på arbejde, og ikke bare opbevares.
Villy Søvndal (SF), 2011-05-31:
Hvis nu man skærer alt spin væk og kigger på de hårde data, så er der et helt grundlæggende spørgsmål, man kan stille: Hvordan har Danmark udviklet sig i de 10 år, hvor Dansk Folkeparti har kørt med klatten – og det har man jo, ikke? – sammen med Venstre og De Konservative?
Anni Svanholt (SF), 2000-05-05:
Det er jo i og for sig også det synspunkt, som Kristeligt Folkeparti her fremfører om formålet, idet der står: »Formålet med beslutningsforslaget er i øget omfang at integrere de miljømæssige omkostninger ved bortskaffelse af udtjente produkter i produkternes pris for derved at tilskynde producenterne til at anvende mere miljøvenlige produkter og producere mindre affald.«
Karina Lorentzen Dehnhardt (SF), 2021-05-18:
SF foreslog derfor sidste år, at der skal lægges en passagerafgift på alle flyrejser, og provenuet fra den passagerafgift foreslog vi faktisk at bruge på billigere tog- og færgebilletter der, hvor fly i dag er billigst, samt på social kompensation via en grøn check.
Rosa Lund (EL), 2021-10-27:
På den anden side skal jeg da også være den første til at sige, at hvis det nu var sådan, at vi ikke overholdt menneskerettighederne, så ville vi også få en forespørgselsdebat om det, for så kan jeg godt love dem, der har indkaldt til den her forespørgsel, at så havde vi i Enhedslisten indkaldt til ikke bare en forespørgsel, men også til samråd på samråd osv.
Bjarne Corydon (S), 2014-06-02:
Jeg tror i hvert fald ikke, det er sådan, at Dansk Folkeparti klart kan sige, at i de år, hvor man havde ansvaret for den økonomiske udvikling og den socialpolitiske udvikling i Danmark, fordi man støttede en borgerlig regering, var der altid funklende fine meningsmålinger, når det gjaldt udviklingen på det sociale område.
Theresa Scavenius (UFG), 2024-11-13:
Så man kan sige, at selve indholdet er jeg jo sådan set optaget af, men det, jeg er meget bekymret over, er, at vi har nogle krisesituationer og nogle politiske ambitioner, som vi så håndterer ved samtidig at skære i grundlæggende rettigheder, og jeg har set det i flere tilfælde.
Samira Nawa (RV), 2020-05-26:
Lige så vel som erhvervslivet omsider har set lyset i forhold til den grønne omstilling, mærker jeg også et erhvervsliv, der er progressive, hvad angår ligestillingsdagsordenen, og det her med at anskue ligestilling som et konkurrenceparameter tror jeg sådan set både erhvervslivet, men så sandelig også de mange unge, der kommer ud af uddannelsesinstitutionerne, er klar til.
Lars Løkke Rasmussen (V), 2011-02-24:
Én arbejdsløs er en for mange, men hvis man ser det i et historisk perspektiv, må man lige så stilfærdigt konstatere, at vi på intet tidspunkt fra 1975 oven på oliekrisen og frem til 2005 har haft en lavere arbejdsløshed i Danmark end den, vi havde i december.
Pernille Vigsø Bagge (SF), 2011-04-06:
I dag kan man så læse, at Skolelederforeningens formand, Anders Balle, er ude at sige: Det er et faktuelt problem i Danmark, at de ringe skoler bliver ringere, mens de stærke bliver stærkere, fordi forældre vælger bolig, alt efter hvilket skoledistrikt den tilhører, og konsekvensen er en social sortering af vores børn.
Leila Stockmarr (EL), 2026-02-25:
Det andet spørgsmål er, om ordføreren er bekendt med, om Trafikstyrelsen har foretaget en ny måling på baggrund af de nu dokumenterede driftsproblemer i januar-februar, som gør, at vi har et retvisende udgangspunkt for at lave en risikoanalyse, hvis den ikke er lavet.
Ole Stavad (S), 2004-06-02:
Skatteministerens indgang til det her med den berettigede forventning, som han kalder det, har meget vidtgående konsekvenser, for det må jo betyde, at hvis det er sådan, at der er et skattehul, som nogle har en berettiget forventning - som ministeren ville sige - om at udnytte, så kan dette skattehul ikke lukkes.
Erling Bonnesen (V), 2011-12-15:
Det, man vil beskæftige sig med, er mest de ting, der er på dagsordenen i forvejen, og så var det, jeg tænkte, at det, når vi nu havde den radikale ordfører på talerstolen, måtte være muligt at komme lidt tættere på det, for det kan jo umuligt passe, at De Radikale ikke har et meget klart svar på, hvad man vil med formandskabet i EU.
Poul Nødgaard (DF), 2002-02-22:
Så kan vedkommende jo ikke vende tilbage til sit embede, for hvis man stemte ja til det lovforslag, som Socialdemokraterne fremsætter her i dag, vil pågældende være afløst af en permanent borgmester, fordi den midlertidige borgmester efter 3 måneder så er ude af spillet.
Lone Dybkjær (RV), 2011-05-03:
Jeg vil altså også bare sige, at det ærgrer mig, at justitsministeren ligesom ikke er blevet konfronteret med det – jeg forlanger sådan set ikke, at hver en sætning i bemærkningerne skal læses af justitsministeren, når han får et lovforslag, men så af embedsværket, og det kan også være, at der ligger et stykke talepapir – for der står jo som baggrund for det her forslag, som vi diskuterer nu, netop det, som hr. Søren Krarup og hr. Jesper Langballe har fremført, nemlig at det, som blev vedtaget i 1965, og som i 1971 var årsag til fremsættelsen af den der paragraf, kun blev vedtaget med diktaturlandenes stemmer, som f.eks. Sovjetunionens, mens Danmark etc. stemte imod.
Henriette Kjær (KF), 2006-10-27:
Det er med hensyn til tilknytningskravet, hvor hr. Morten Østergaard jo må være en glad mand i dag og forhåbentlig også stemme for det her forslag, fordi det jo lige præcis opfylder det, hr. Morten Østergaard gerne vil, det har nemlig mere gennemsigtighed og overskuelighed i forbindelse med netop tilknytningskravene Hr. Morten Østergaard får det til at lyde, som om det hele flyder.
Trine Bramsen (S), 2013-04-16:
Jeg synes, det er nogle sjove beskyldninger, der kommer, for skulle man følge Venstres ordførers logik, jamen så skulle det jo også være en løsagtig udlændingepolitik, der var skyld i en hundrede procents stigning inden for få år siden 2006, hvor det var Venstre selv, der sad bag regeringskontorernes skriveborde.
Inger Støjberg (V), 2009-04-22:
Jeg tror altså, at vi er kommet dertil, hvor jeg bliver nødt til lige at citere lidt fra et ritzautelegram, der er kommet i dag, og hvor Erik Nielsen, der jo altså er socialdemokratisk borgmester - vil jeg bare lige sige - i Rødovre og formand for Kommunernes Landsforenings arbejdsmarkeds- og erhvervsudvalg, udtaler sig.
Søren Søndergaard (EL), 2000-05-03:
Det er jo selvfølgelig også derfor, man, når man har set, at udspillet har været fortsat lukkethed og man først sådan hen ad vejen via forskellige gode kræfters mellemkomst - og tak til dem!- har fået gjort det lidt mere åbent, så er lidt skeptisk med hensyn til formuleringerne.
Ulla Tørnæs (V), 2016-11-24:
Aftalen om begrænsning af dobbeltuddannelse, som vi behandler her i Folketinget i dag, betyder, at vi i stedet kan bruge pengene på et tryggere dagpengesystem og samtidig også en styrkelse af kvaliteten i de videregående uddannelser, fordi vi med aftalen her også etablerer en kvalitetspulje, der bl.a. skal bruges til at give de studerende øget feedback på undervisningen – noget, jeg har lyttet mig til der er stor efterspørgsel på.
Anders Mølgaard (V), 2000-11-01:
Nej, det er vigtigt, at Danmark ikke stikker halen mellem benene i Kosovo, men løfter vores del af ansvaret, og i Venstre vil vi gerne udtrykke vor respekt og glæde over den store indsats, som tusinde af danske soldater allerede har ydet i KFOR-styrken. En indsats, som også registreres med taknemmelighed af den civile befolkning i den del af det nordlige Kosovo, hvor den danske styrke p.t. er deployeret.
Claus Jørgensen (SF), 2026-02-19:
Og så vil jeg bare lige starte med at huske os på, at da vi gik ind i kommunalvalgkampen, var forskerne ude at sige, at de frygtede, det ville blive den laveste valgdeltagelse i meget, meget lang tid, hvis ikke nogen sinde, og det viste sig faktisk, at den gik op i forhold til forrige valg.
Mattias Tesfaye (S), 2017-11-09:
Men jeg vil da sige, at jeg da kender et par kommunalbestyrelsesmedlemmer, som læser meget dårligt, enten fordi de er ordblinde, eller fordi de bare aldrig rigtig har fået lært at læse, og jeg ved, at der er kommunalbestyrelser, som har besluttet at bruge penge på programmer, der kan læse det op for dem.
Yvonne Herløv Andersen (CD), 2001-05-07:
af aftalen, og vi håber da ikke, at den nuværende minister, og det har han minsandten så gjort i dag, bliver den tredje i rækken, der siger, at uden penge gør det ondt. Så vil jeg lige sige, at det, der blev sagt, var, at så må man møde op næste år, altså til den næste aftale, hvis man overhovedet er budt med. Det har da noget at gøre med, hvad der ligger på bordet, det vil jeg da nok sige.
Ane Halsboe-Jørgensen (S), 2023-02-08:
Det er dejligt, det er godt både for dem og for et arbejdsmarked, der har brug for dem, og det vil også være en forenkling, hvor man ikke hele tiden behøver at sætte sig ind i komplicerede regler for beregningen af pension, før man vælger, om man skal tage ekstra arbejde.
Sofie Lippert (SF), 2025-12-03:
For der er ikke nogen tvivl om, at hvis de bare venter længere, fordi der er mange ting, de gerne vil nå, så tror jeg, at vi hurtigt kan blive enige om, at det er fuldstændig uproblematisk og faktisk, som ministeren selv har peget på, måske et tegn på en smule robusthed.
Mette Hjermind Dencker (DF), 2016-05-26:
Jeg kan ikke se, hvordan der skal være et modsætningsforhold mellem at flytte uddannelsesinstitutioner ud i landet – altså tage nogle uddannelsesinstitutioner og se på, om det ikke giver meget bedre mening, i forhold til det de laver, f.eks. dyrlæge- og naturuddannelser osv, at lægge dem derude – og så at sige, at når der skal foretages besparelser, skal der naturligvis spares over hele linjen.
Jeppe Kofod (S), 2020-11-11:
Så det er simpelt hen ikke korrekt, og jeg er nødt til at korrigere ordføreren og vil sige, at jeg virkelig håber, at Venstre vil melde sig ind i det store flertal, der vil føre en hård og værdifast kurs over for Tyrkiet, så vi kan stå sammen om at forsvare vores værdier i Europa.
Ole Sohn (SF), 2007-09-06:
Jeg har på fornemmelsen, når jeg lytter til hr. Peter Christensens ordførertale, at ordføreren må have gået i skole i 1990'erne, da der var en radikal undervisningsminister, for det var da en imponerende historisk viden, ordføreren lagde ud med omkring, hvad der skete helt tilbage i 1970'erne.
Thor Pedersen (V), 2005-12-08:
Min forventning er da, at hvert eneste medlem af kommunalbestyrelsen siger: Uha uha uha, der er lavet en ansvarlig aftale, det har vores bestyrelse i KL gjort, og den vil vi sandelig leve op til og bakke op, så det kan fortsætte på den måde, at det er frivillige aftaler, der styrer det samspil.
Pernille Skipper (EL), 2013-12-03:
Det er bl.a. derfor, at Enhedslisten også har været med i det kriminalforsorgsforlig, der ligger, hvor man forsøger at gøre mere inden for de rammer og aftaler, der er i EU, for at sende fængselsdømte tilbage til deres hjemland til afsoning, ligesom det allerede i dag er en del af både dansk ret og EU-retten, at man skal tage imod egne statsborgere til afsoning.
Line Barfod (EL), 2003-12-11:
Jeg har lidt svært ved at tage alvorligt, at Venstre, De Konservative og Dansk Folkeparti, som har sat afgifterne kraftigt ned på alkohol, som har åbnet for alkoholreklamer på TV 2, som skærer på ressourcerne til det forebyggende arbejde, behandling osv., er de tre partier, man skal høre stå heroppe og sige mest om, hvor forfærdeligt det er med det store alkoholforbrug.
Morten Homann (SF), 2004-03-26:
Jeg er helt sikker på, at hr. Mikkel Dencker og jeg også vil kunne blive enige langt hen ad vejen om opgaver, f.eks. inden for sundhedsvæsenet, inden for ældreplejen, som trænger til at blive løst, og vi ville have kunnet skaffe langt mere beskæftigelse for de samme penge, hvis vi havde gået sammen, frem for at pengene klattes væk på den måde, som ligger i lovforslaget.
Louise Schack Elholm (V), 2013-02-05:
Dette lovforslag er en del af udmøntningen af vedtagelsen af forslag til vedtagelse nr. V 82 om digitalisering af den offentlige sektor, som Venstre var med til at vedtage som daværende regeringsparti i folketingsåret 2009-10, og som vi som daværende regeringsparti var med til at udmønte i aftalen om den fælles offentlige digitaliseringsstrategi sammen med regionerne og KL.
Thor Pedersen (V), 2006-11-29:
For selvfølgelig kan vi sige, at hvis vi løser hele begrænsningen af CO2-udslippet gennem kvoter, altså underforstået, at det er her, man under alle omstændigheder skal betale for CO2-udslip, så skal vi jo ikke på samme tidspunkt også som i dag have CO2-afgifter, for så er det reelt en dobbeltbeskatning.
Finn Sørensen (EL), 2017-11-23:
Den ene er, at man ikke længere har mulighed for at ophøre midlertidigt med selvstændig virksomhed, og det kan jo medføre, at en virksomhed bliver tvunget til at lukke helt, hvis virksomheden bliver udsat for nogle ekstraordinære begivenheder, som man ikke selv er herre over.
Rasmus Prehn (S), 2006-10-04:
Som jeg har oplyst til hr. Rasmus Prehn tidligere, både i salen og skriftligt, mener jeg ikke, at det er hensigtsmæssigt at omlægge WildCard-ordningen, før der foreligger et gennemarbejdet beslutningsgrundlag fra den arbejdsgruppe, som ser på hele organiseringen – hele organiseringen, det er derfor, det tager tid – af Socialministeriets betaling til DSB, herunder WildCardordningen.
Thor Gunnar Kofoed (V), 2004-06-01:
Bemærkningen om at følge med i Enhedslistens tempo får mig til at tænke på, at hr. Keld Albrechtsen sagde, at arealgrænsen på 10 pct., som er anført i lovforslaget, meget hurtigt vil blive for lille, fordi gmo-arealet meget hurtigt vil stige til en større procentdel, hvis man skal gå ud fra erfaringerne fra andre steder.
Peter Skaarup (DF), 2003-02-26:
Reglerne, som skal diskuteres senere på ugen i Ministerrådet, går ud på, at man skal ændre familiesammenføringsreglerne sådan, at der modsat i dag, hvor der går 10 år, før man kan få familiesammenføring, fremover kun skal gå 2 år, og det er jo en væsentlig liberalisering, som vi kan være meget bekymrede for.
Knud Erik Kirkegaard (KF), 2001-02-08:
Jeg har faktisk forsøgt at læse forslaget igennem to-tre gange, og jeg må erkende, at jeg fortsat knap nok er fuldstændig klar over alle konsekvenserne af gennemførelsen af forslaget, som vel i og for sig indebærer tre bemyndigelser til finansministeren.
Marianne Jelved (RV), 2016-04-29:
Så vi kunne jo hver især der, hvor vi nu kommer rundt, spørge til, hvordan det går med antallet af sager til den enkelte sagsbehandler, og reklamere for de gode erfaringer, som kan komme både ved at lytte til Dansk Socialrådgiverforening, men også om at organisere arbejdet med de udsatte børn og unge på nye måder.
Mette Frederiksen (S), 2004-03-23:
Hvis nu situationen er den som tidligere antaget, at fædre i dag gerne vil være sammen med deres børn og har et ønske om at komme på barsel, men at der er nogle andre barrierer i vores samfund, f.eks. at der ikke er ligeløn endnu, at der f.eks. på mange arbejdspladser stadig er en kultur, hvor det kan være svært at komme som mand og sige, at man gerne vil på barsel, og f.eks. at fædrene ikke har rettighederne? Gør det ikke indtryk, at vi kan se i de andre nordiske lande, hvor man har taget politisk ansvar og har givet fædrene nogle flere rettigheder, at fædrene der tager langt mere barsel, end fædrene gør i Danmark?
Mattias Tesfaye (S), 2020-12-21:
Det havde hun så øjensynligt svært ved at dokumentere, og dermed kunne hun ikke få sin opholdstilladelse tilbage, og det helt groteske er jo så, at hun ender med at tage til Sandholm i det land, som hun er født og opvokset i, for at søge asyl på klingende københavnsk, og det er helt åbenlyst, at der dér er noget, vi skal have set på.
Villy Søvndal (SF), 1998-04-16:
Bare ganske kort til sidst: Først efterlyser hr. Jørgen Estrup nogle konkrete indholdsmæssige bud fra SF, og så kommer der nogle bud, men så siger hr. Estrup, at dem vil hr. Estrup overhovedet ikke forholde sig til, for dem vil han ikke diskutere fra Folketingets talerstol.
Kristian Jensen (V), 2006-05-02:
Det betyder, at vi får frigjort ressourcer til anden statskontrol og andet servicemæssigt arbejde, og det mener jeg er den rigtige prioritering: Ressourcerne flyttes fra et administrativt led til et service- og kontrolled, så vi får taget fat på det, der egentlig er vores kerneopgave, nemlig at sikre en retfærdig og effektiv finansiering af fremtidens offentlige sektor.
Gitte Lillelund Bech (V), 2011-12-20:
Nu ved jeg jo, at skatteministeren er et meget kvikt hoved, og jeg er også sikker på, at skatteministeren er fuldstændig klar over, fordi han er så kvik, at den nuværende lovgivning, hvor grænsen er på 75 pct., sådan set er bedre for erhvervslivet end en grænse på 50 pct., og ja, en grænse på 50 pct. er bedre end den grænse på 25 pct., som er regeringens udspil.
Morten Østergaard (RV), 2014-04-03:
Vi har også allerede annonceret, at vi her i foråret endnu en gang vil adressere vækstspørgsmålet, og vi har glædet os over, at vi kan konstatere bl.a. i ledighedsstatistikker, at der trods alt er et eller andet stemningsskifte på vej i dansk økonomi, som vi selvfølgelig håber på at kunne forstærke med de tiltag, der er taget.
Margrethe Vestager (RV), 2009-10-08:
Jeg synes, det er vigtigt – i en tid, hvor hele kulturen omkring det at have et så internationalt orienteret forsvar ændrer sig, hvilket gør, at det jo desværre bliver sådan, at vi alle sammen enten personligt eller i vores relativt nære bekendtskabskreds vil kende nogle, som har været udsendt, som måske har været såret, som måske er blevet slået ihjel – at der er meget bred politisk opbakning om forsvaret.
Karsten Lauritzen (V), 2014-02-18:
Det foreslås også, at varigheden af et indrejseforbud, der er meddelt i forbindelse med administrativ udvisning efter udlændingelovens § 25, når udlændingen er udvist som bl.a. værende en trussel mod den offentlige sundhed, kan forkortes, hvis der er særlige grunde – f.eks. familiemæssig og social tilknytning – og hvis indrejseforbud for bestandig er i strid med konventioner, som Danmark har underskrevet.
Knud Erik Hansen (SF), 1999-12-15:
Og til Socialdemokratiet, som har formandskabet i udvalget: Synes Socialdemokratiet, det er en anstændig behandling af et lovforslag? Hvis jeg ikke får noget svar, vil jeg godt vove at svare selv og sige, at min fornemmelse er, at der en politisk interesse i at få mindst mulig debat om dette forslag, og derfor skal det hastes igennem.
Lars Løkke Rasmussen (V), 2003-05-09:
Jeg er meget enig i det, fru Else Theill Sørensen sagde, at man jo skal være varsom med at lovgive i detaljer, for man risikerer jo i virkeligheden, selv om man gør det i den bedste mening, at man dermed sætter både minimum- og maksimumstandarden, fordi det simpelt hen er det, der bliver styrende, frem for at forfølge den strategi, som dog til dato har været den strategi, det danske sundhedsvæsen har udviklet sig efter, hvor der er en dualisme mellem nogle centrale sundhedsfaglige myndigheder og nogle amter, der hver især jo faktisk gerne vil gøre tingene lidt bedre end andre, altså den positive kappestrid.